ΕΛΛΗΝΙΚΗ     ΔΗΜΟΚΡΑΤΙΑ                                                                      ΠΡΕΒΕΖΑ    22 –6 -  2004
ΠΕΡΙΦΕΡΕΙΑ ΗΠΕΙΡΟΥ /Ν. ΠΡΕΒΕΖΑΣ
ΝΟΜΑΡΧΙΑΚΗ ΑΥΤ/ΣΗ ΠΡΕΒΕΖΑΣ                                     
ΝΟΜΑΡΧΙΑΚΗ  ΕΠΙΤΡΟΠΗ                                                                        ΑΡΙΘΜ. ΠΡΩΤ 382

ΘΕΜΑ:   Διακήρυξη  πρόχειρου   διαγωνισμού  επιλογής αναδόχου με θέμα «Μελέτες ζήτησης και ανάπτυξης Ευρυζωνικών Υπηρεσιών στη Νομαρχία Πρέβεζας» 

Α Π Ο Φ Α Σ Η
Η  ΝΟΜΑΡΧΙΑΚΗ  ΕΠΙΤΡΟΠΗ
   	 Έχοντας υπ' όψη:
 1. Τις διατάξεις του  Ν. 2218/94  (ΦΕΚ 90/Α/94)  “Ίδρυση Νομαρχιακής Αυτοδιοίκησης, ………  και άλλες διατάξεις”,  όπως τροποποιήθηκε, συμπληρώθηκε και ισχύει μέχρι σήμερα.
 2. Τις  διατάξεις  του  άρθρου 83 του Ν. 2362/95 (ΦΕΚ 1247/Α/95) "Περί Δημόσιου Λογιστικού ελένχου των δαπανών τουΚράτους και άλλες διατάξεις". 
3. Τις διατάξεις του Π. Δ/τος 394/96  (ΦΕΚ 266/Α/96)  "Κανονισμός προμηθειών του Δημοσίου".
5. Την αριθμ. 50/26-4-2004 απόφαση του Νομαρχιακού Συμβουλίου, με την οποία ψηφίσθηκε  η ΣΑΝΑ 3  έτους 2004.

Π Ρ Ο Κ Η Ρ Υ Σ Σ Ε Ι

             Πρόχειρο μειοδοτικό διαγωνισμό επιλογής αναδόχου με κριτήριο κατακύρωσης τη χαμηλότερη  τιμή ΓΙΑ ΤΟ ΥΠΟΕΡΓΟ 1 «Μελέτες ζήτησης και ανάπτυξης Ευρυζωνικών Υπηρεσιών στη Νομαρχία Πρέβεζας» του Έργου «Προώθηση της Ευρυζωνικότητας στη Νομαρχία Πρέβεζας» που έχει ενταχθεί στο μέτρο 4.2 «Ανάπτυξη υποδομών δικτύων τοπικής πρόσβασης», κατηγορία πράξης 3: «Προώθηση της ανάπτυξης ζήτησης ευρυζωνικών υπηρεσιών» του Ε.Π. Κοινωνία της Πληροφορίας.

            Δικαίωμα κατάθεσης προσφοράς έχουν όλα τα φυσικά ή νομικά πρόσωπα που διαθέτουν την απαιτούμενη επαγγελματική αξιοπιστία και  φερεγγυότητα.
             
1. - ΤΟΠΟΣ - ΧΡΟΝΟΣ ΔΙΕΝΕΡΓΕΙΑΣ  ΔΙΑΓΩΝΙΣΜΟΥ
      
ΤΟΠΟΣ ΔΙΑΓΩΝΙΣΜΟΥ	ΗΜΕΡ/ΝΙΑ  ΔΙΑΓ/ΣΜΟΥ	ΗΜΕΡΑ	ΩΡΑ	

Γραφεία  Δ/νσης  Προγραμματισμού της Ν. Α. Πρέβεζας
(Οδός Σπηλιάδου 8 - Πρέβεζα)
	
7 – 7 - 2004	
ΤΕΤΑΡΤΗ	 10 π. μ.	

Προσφορές που κατατίθενται μετά την παραπάνω ημερομηνία και ώρα, είναι εκπρόθεσμες               και επιστρέφονται. Η αποσφράγιση των προσφορών γίνεται δημόσια, σύμφωνα με τις διατάξεις του Π.Δ. 394/96.

2.- ΑΝΤΙΚΕΙΜΕΝΟ ΤΟΥ ΠΡΟΣ ΕΚΤΕΛΕΣΗ ΕΡΓΟΥ

           Ο Ανάδοχος θα αναλάβει την συγκέντρωση στοιχείων σχετικά με τη ζήτηση ευρυζωνικών υπηρεσιών στη Νομαρχία Πρέβεζας και ειδικότερα την συλλογή και επεξεργασία στοιχείων για την συνολικά αναμενόμενη ζήτηση και τις ευκαιρίες ανάπτυξης σχετικών υποδομών και υπηρεσιών. Τα περιεχόμενα και τα συμπεράσματα των ερευνών θα παρουσιαστούν με ευθύνη του Αναδόχου σε τοπικούς φορείς και σε εταιρείες τηλεπικοινωνιακών υπηρεσιών. Επίσης, στα πλαίσια του έργου θα δημιουργηθεί πληροφοριακό περιεχόμενο με έμφαση στην προώθηση της χρήσης της ευρυζωνικότητας, το οποίο θα προστεθεί σε ήδη υπάρχοντα κόμβο της Νομαρχίας Πρέβεζας. Ο Ανάδοχος, στα πλαίσια του έργου θα συμβάλει επίσης στην προετοιμασία και επίβλεψη των διαγωνισμών προμήθειας εξοπλισμού και υπηρεσιών δημοσιότητας που θα προκηρυχθούν στο πλαίσιο του έργου «Προώθηση της Ευρυζωνικότητας στη Νομαρχία Πρέβεζας»

3.- ΠΕΡΙΓΡΑΦΗ ΤΟΥ ΕΡΓΟΥ - ΠΑΡΑΔΟΤΕΑ

    Τα παραδοτέα του Αναδόχου στο πλαίσιο εκτέλεσης του παρόντος έργου είναι τα εξής:
3.1.	«Μελέτη» για τη ζήτηση ευρυζωνικών υπηρεσιών στην Περιοχή Εφαρμογής του έργου
Στο πακέτο εργασίας αυτό ο Ανάδοχος θα συλλέξει πληροφορίες για τη διάθεση ευρυζωνικών υπηρεσιών στη Νομαρχία Πρέβεζας. Στη συνέχεια θα συλλέξει πληροφορίες για τις ανάγκες σε ευρυζωνικές υπηρεσίες και την ζήτηση που αυτές έχουν. Τα στοιχεία θα αναλύσει και θα παρουσιάσει την άθροιση των αναγκών και της ζήτησης. Για τις περιπτώσεις που τα διαθέσιμα στοιχεία δεν είναι αρκετά, θα γίνει εκτίμηση της ζήτησης από την ανάλυση των υπαρχόντων στοιχείων. Επίσης θα γίνει πρόβλεψη της αύξησης της ζήτησης για τα επόμενα έτη. 
Παραδοτέο:
•	«Μελέτη» για τη ζήτηση ευρυζωνικών υπηρεσιών στη Νομαρχία Πρέβεζας.
3.2.	«Μελέτη» για την ανάπτυξη ευρυζωνικών υποδομών στη Νομαρχία Πρέβεζας
Στο πακέτο εργασίας  αυτό ο Ανάδοχος θα συλλέξει πληροφορίες για τη ύπαρξη και χρήση ευρυζωνικών υποδομών. Στη συνέχεια θα αναλύσει τα στοιχεία αυτά για να παρουσιαστεί η δυνατότητα κάλυψης της άμεσης αλλά και της μελλοντικής ζήτησης (όπως θα έχουν προκύψει από το πακέτο εργασίας 1). Επίσης θα διατυπώσει προτάσεις για την ανάπτυξη ευρυζωνικών υποδομών από φορείς αλλά και από τηλεπικοινωνιακές εταιρείες. 
Παραδοτέο:
•	«Μελέτη» για τη ανάπτυξη ευρυζωνικών υπηρεσιών στη Νομαρχία Πρέβεζας.
3.3.	Παρουσιάσεις των αποτελεσμάτων 
Στο πακέτο εργασίας αυτό ο Ανάδοχος θα παρουσιάσει τα αποτελέσματα και τα συμπεράσματα των μελετών σε φορείς της Νομαρχιακής Αυτοδιοίκησης και σε τηλεπικοινωνιακές εταιρείες. 
Παραδοτέο:
•	Αναφορά για την ενημέρωση φορέων και τηλεπικοινωνιακών εταιρειών
3.4.	Ανάπτυξη περιεχομένου για το δικτυακό τόπο προώθησης και προβολής της ευρυζωνικότητας
Στο πακέτο εργασίας αυτό ο Ανάδοχος θα αναπτύξει το ηλεκτρονικό περιεχόμενο δικτυακού τόπου προώθησης και προβολής της ευρυζωνικότητας. Ο Ανάδοχος θα πρέπει να λάβει υπόψη την ύπαρξη άλλων σχετικών δικτυακών τόπων, ώστε το περιεχόμενο του δικτυακού τόπου της Νομαρχιακής Αυτοδιοίκησης Πρέβεζας να είναι συμπληρωματικό τους, με έμφαση στην προώθηση της ευρυζωνικότητας. 
Παραδοτέο:
•	Περιεχόμενο σε ηλεκτρονική μορφή για τον δικτυακό τόπο της Νομαρχιακής Αυτοδιοίκησης 
3.5.	Προετοιμασία προδιαγραφών και υλοποίηση διαγωνισμών
Στο πακέτο εργασίας αυτό ο Ανάδοχος θα συμβάλλει στην εκπόνηση προδιαγραφών και προκήρυξη των διαγωνισμών για τα υποέργα 2, 3 και  4 του έργου  «Προώθηση της Ευρυζωνικότητας στη Νομαρχία Πρέβεζας». Επίσης θα υποστηρίξει τη Νομαρχιακή Αυτοδιοίκηση στην παρακολούθηση της πορείας εκτέλεσης τους.
Παραδοτέο:
•	Προδιαγραφές και προκηρύξεις διαγωνισμών

4.- ΧΡΟΝΟΔΙΑΓΡΑΜΜΑ  ΤΟΥ ΕΡΓΟΥ

Η διάρκεια υλοποίησης του συνολικού έργου ορίζεται σε τρεις (3) μήνες από την υπογραφή της σύμβασης ανάθεσης, η οποία θα υπογραφεί μεταξύ της Νομαρχιακής Αυτοδιοίκησης και του Αναδόχου. 

5.- ΠΡΟΫΠΟΛΟΓΙΣΜΟΣ ΕΡΓΟΥ 

     Ο συνολικός προϋπολογισμός του προς ανάθεση έργου ανέρχεται στο ποσό των Είκοσι οκτώ χιλιάδων ευρώ (28.000,00 €), συμπεριλαμβανομένου και του αναλογούντος Φ.Π.Α.

  6. ΚΑΤΑΡΤΙΣΗ ΚΑΙ ΥΠΟΒΟΛΗ ΠΡΟΣΦΟΡΩΝ
    
       Οι  προσφορές  υποβάλλονται μέσα σε φάκελο σφραγισμένες σε δύο αντίγραφα και στην Ελληνική γλώσσα   Ο χρόνος ισχύος των προσφορών είναι εξήντα (60) ημερολογιακές ημέρες προσμετρούμενος από την επομένη της ημέρας διενέργειας του διαγωνισμού.
   Προσφορά  που  ορίζει  χρόνο  ισχύος  μικρότερο του παραπάνω αναφερομένου απορρίπτεται ως απαράδεκτη.
      Στο φάκελο κάθε προσφοράς πρέπει να αναγράφονται ευκρινώς:
    α) Η λέξη ΠΡΟΣΦΟΡΑ
    β) Ο πλήρης τίτλος της Υπηρεσίας που διενεργεί τον διαγωνισμό.
    γ) Η ημερομηνία διενέργειας του διαγωνισμού.
    δ) Τα στοιχεία του αποστολέα
   Μέσα  στον φάκελο της προσφοράς τοποθετούνται όλα τα σχετικά με την προσφορά στοιχεία και ειδικότερα ως εξής:
 Στον  κυρίως  φάκελο τοποθετούνται όλα τα ζητούμενα δικαιολογητικά και η εγγύηση  συμμετοχής. Επί ποινή απορρίψεως τα οικονομικά στοιχεία τοποθετούνται σε χωριστό  σφραγισμένο  φάκελο  επίσης μέσα στον κυρίως φάκελο με την ένδειξη "ΟΙΚΟΝΟΜΙΚΗ ΠΡΟΣΦΟΡΑ".
    Ο  φάκελος της οικονομικής προσφοράς θα φέρει τις ενδείξεις του κυρίως φακέλου.
 Η αποσφράγιση των προσφορών γίνεται δημόσια ενώπιον της Επιτροπής παραλαβής και αποσφράγισης των προσφορών.
   Η Επιτροπή προβαίνει στην έναρξη της διαδικασίας αποσφράγισης των προσφορών την ημερομηνία και ώρα που ορίζεται στην διακήρυξη.
    Προσφορές που υποβάλλονται στην επιτροπή μετά την έναρξη της διαδικασίας αποσφράγισης  δεν  αποσφραγίζονται αλλά παραδίδονται στην υπηρεσία για Επιστροφή ως εκπρόθεσμές.
    Η αποσφράγιση γίνεται με την παρακάτω διαδικασία.
    Αποσφραγίζονται  οι  κυρίως  φάκελοι  μονογράφονται δε και σφραγίζονται από την Επιτροπή όλα τα δικαιολογητικά   κατά φύλλο. Οι φάκελοι των οικονομικών προσφορών  δεν αποσφραγίζονται αλλά μονογραφούνται και σφραγίζονται από την Επιτροπή  και  τοποθετούνται σε ένα νέο φάκελο ο οποίος επίσης σφραγίζεται και υπογράφεται από την ίδια Επιτροπή και παραδίδεται στην Υπηρεσία.
   Στο φάκελλο της τεχνικής προσφοράς θα αναφέρονται:
 1. Ο τρόπος εκτέλεσης του προς ανάθεση έργου,
2. Τεχνικά χαρακτηριστικά του υποψήφιου που θα περιλαμβάνονται τουλάχιστον τα παρακάτω:    
α. Στοιχεία του υποψηφίου (επωνυμία, νομική μορφή, διεύθυνση, τηλέφωνο, φαξ, ορισμός και στοιχεία νόμιμων εκπροσώπων για τη συμμετοχή στον παρόντα διαγωνισμό).
β. Περιγραφή της επιχειρηματικής δομής και των δραστηριοτήτων του     υποψηφίου οι οποίες θα πρέπει να σχετίζονται με έργα συμβουλευτικών υπηρεσιών σε ανάλογα έργα, με εκπόνηση μελετών και ερευνών αγοράς.
 
γ. Αναλυτική κατάσταση της ομάδας έργου με συνημμένα βιογραφικά σημειώματα για κάθε μέλος της, τα οποία πρέπει απαραίτητα να διαθέτουν εμπειρία σε μελετητικά έργα που σχετίζονται με την υψηλή τεχνολογία, τα δίκτυα επικοινωνίας και με ενέργειες προβολής και δημοσιότητας.
Επίσης  επί ποινή απορρίψεως, θα αναφέρονται  ο χρόνος ισχύος της προσφοράς, ο χρόνος παράδοσης,  καθώς και ότι έλαβε γνώση των γενικών όρων της διακήρυξης και δέχεται αυτούς ανεπιφύλακτα. 
         Τα οικονομικά στοιχεία, επί ποινή απορρίψεως,  τοποθετούνται  σε χωριστό  σφραγισμένο  φάκελλο, επίσης  μέσα  στον  κυρίως  φάκελλο,  με την ένδειξη "ΟΙΚΟΝΟΜΙΚΗ ΠΡΟΣΦΟΡΑ", καθώς και τις ενδείξεις του κυρίως φακέλλου
      Οι  φάκελοι των οικονομικών προσφορών θα αποσφραγισθούν σε ημερομηνία και ώρα που θα  γνωστοποιηθεί σε αυτούς που έλαβαν μέρος στο διαγωνισμό με σχετική ανακοίνωση που θα τους αποσταλεί.
      Οι φάκελοι των οικονομικών προσφορών για όσες προσφορές δεν κρίθηκαν κατά  την αξιολόγηση των δικαιολογητικών και λοιπών στοιχείων αποδεκτές δεν αποσφραγίζονται  αλλά επιστρέφονταί μετά την ολοκλήρωση της διαδικασίας του διαγωνισμού.
   Η  προσφορά  πρέπει να συνοδεύεται από τα παρακάτω αναφερόμενα δικαιολογητικά.

   Α. ΕΛΛΗΝΕΣ  ΠΟΛΙΤΕΣ
1. Εγγύηση συμμετοχής στο διαγωνισμό.
2. Πιστοποιητικό του οικείου Επιμελητηρίου με το οποίο θα πιστοποιείται η εγγραφή τους σ’ αυτό και το ειδικό επάγγελμα  τους ή βεβαίωση άσκησης επαγγέλματος από αρμόδια Δημόσια Αρχή ή Αρχή Τοπικής Αυτοδιοίκησης για όσους ασκούν γεωργικό η κτηνοτροφικό επάγγελμα που θα έχει εκδοθεί το πολύ έξι μήνες πριν από την διενέργεια του διαγωνισμού.
3. Υπεύθυνη δήλωση περί αποδοχής των όρων της διακήρυξης 
Β. ΑΛΛΟΔΑΠΟΙ
1.	Εγγύηση συμμετοχής στο διαγωνισμό 
      2. Πιστοποιητικό της κατά περίπτωση αρμόδιας δικαστικής ή διοικητικής Αρχής της Χώρας εγκατάστασης τους, περί εγγραφής τους στα μητρώα του οικείου Επιμελητηρίου ή σε ισοδύναμες επαγγελματικές οργανώσεις.
     3. Υπεύθυνη δήλωση περί αποδοχής των όρων της διακήρυξης 
      Γ.  ΝΟΜΙΚΑ ΠΡΟΣΩΠΑ ΗΜΕΔΑΠΑ Η ΑΛΛΟΔΑΠΑ
        Τα παραπάνω δικαιολογητικά των εδαφίων (α) και (β) .
       Δ.  ΟΙ ΣΥΝΕΤΑΙΡΙΣΜΟΙ.
1.	Τα δικαιολογητικά των περιπτώσεων (1),  και (3) του εδ. Α’ του παρόντος.
2.	Βεβαίωση εποπτεύουσας Αρχής ότι ο Συνεταιρισμός λειτουργεί νόμιμα.
      Ε.  ΕΝΩΣΕΙΣ ΠΡΟΜΗΘΕΥΤΩΝ ΠΟΥ ΥΠΟΒΑΛΛΟΥΝ ΚΟΙΝΗ ΠΡΟΣΦΟΡΑ.
      Τα παραπάνω δικαιολογητικά, για κάθε προμηθευτή που συμμετέχει στην ένωση.
Εφόσον οι προμηθευτές συμμετέχουν στους διαγωνισμούς με αντιπρόσωπό τους υποβάλουν μαζί με την προσφορά παραστατικό εκπροσώπησης.
 Περιπτώσεις προσφορών που παρουσιάζουν αποκλίσεις από τους όρους της διακήρυξης  δεν  θα  απορρίπτονται υπό την προϋπόθεση ότι οι αποκλίσεις αυτές δεν  αναφέρονται  στους  απαράβατους όρους και κρίνονται επουσιώδεις από την αρμόδια Επιτροπή.
     Η υπέρβαση του χρόνου παράδοσης αποτελεί ουσιώδη απόκλιση και η προσφορά θα απορρίπτεται.
     Επισημαίνεται ότι:
     Αντιπροσφορές δεν γίνονται δεκτές και απορρίπτονται ως απαράδεκτες.
     Διευκρινήσεις που δίδονται από τους προσφέροντας οποτεδήποτε μετά τη λήξη  του χρόνου κατάθεσης των προσφορών τους δεν γίνονται δεκτές και απορρίπτονται ως απαράδεκτες.
     Διευκρινήσεις  δίδονται  μόνο  όταν  ζητούνται από συλλογικό όργανο είτε ενώπιον  του, είτε ύστερα από έγγραφο της υπηρεσίας μετά από σχετική γνωμοδότηση του συλλογικού οργάνου.
     Σημειώνεται  ότι  τις  διευκρινήσεις που δίδονται σύμφωνα με τα παραπάνω λαμβάνονται υπόψη μόνο εκείνες που αναφέρονται στα σημεία που ζητήθηκαν.

      7. ΕΓΓΥΗΣΕΙΣ

      Οι εγγυήσεις εκδίδονται από τα πιστωτικά ιδρύματα ή άλλα Νομικά πρόσωπα που  λειτουργούν  νόμιμα  στα  κράτη - μέλη της Ευρωπαϊκής Ένωσης και έχουν σύμφωνα με τα ισχύοντα το δικαίωμα αυτό. Τα αντίστοιχα έγγραφα των εγγυήσεων αν δεν είναι διατυπωμένα στην Ελληνική θα συνοδεύονται από επίσημη μετάφραση.
     Κάθε  προσφορά  θα  συνοδεύεται υποχρεωτικά από εγγύηση συμμετοχής υπέρ του  συμμετέχοντος για ποσό που θα καλύπτει το 5%  της αναλογικά προϋπολογισθείσης δαπάνης συμπεριλαμβανομένου του Φ.Π.Α.
     Η  εγγύηση  πρέπει να ισχύει τουλάχιστον επί ένα μήνα μετά την λήξη του χρόνου προσφοράς που ζητάει η διακήρυξη.
     Για  την  καλή εκτέλεση των όρων της σύμβασης οι προμηθευτές είναι υποχρεωμένοι να καταθέτουν εγγυητική επιστολή που να καλύπτει το 10% της συνολικής συμβατικής αξίας  χωρίς Φ.Π.Α.
     οι εγγυήσεις συμμετοχής και καλής εκτέλεσης πρέπει να προβλέπουν ότι σε περίπτωση  κατάπτωσης τους το οφειλόμενο ποσό υπόκειται στο εκάστοτε ισχύον πάγιο  τέλος  χαρτοσήμου.  κατά  τα  λοιπά ισχύουν τα αναφερόμενα στο άρθρο 25του Κ.Π.Δ. (Π.Δ. 394/96)

8.   ΤΙΜΕΣ
Η  τιμή θα πρέπει να δίδεται  σε ΕΥΡΩ.
Προσφορές  που  δε δίνουν τις τιμές σε ΕΥΡΩ, ή που καθορίζουν σχέση  ΕΥΡΩ με ξένο νόμισμα, θα απορρίπτονται ως απαράδεκτες.
Εφόσον  από την προσφορά δεν προκύπτει με σαφήνεια η προσφερόμενη τιμή, για ολόκληρη την εργασία, η προσφορά απορρίπτεται ως απαράδεκτη.
Προσφορές  που  θέτουν  όρο  αναπροσαρμογής της τιμής,  απορρίπτονται ως  απαράδεκτες.
Οι τιμές θα δίδονται ως έξης:
•	Τιμή με κρατήσεις χωρίς Φ.Π.Α.
•	Ποσοστό Φ.Π.Α. επί τοις % στο οποίο υπάγεται το είδος (σε περίπτωση που  αναφέρεται εσφαλμένος ΦΠΑ,  αυτός θα διορθώνεται από την Υπηρεσία).
Η τιμή με κρατήσεις και χωρίς Φ.Π.Α. θα λαμβάνεται  υπόψη για την σύγκριση των  προσφορών.
Η  Υπηρεσία  διατηρεί  το  δικαίωμα να ζητήσει από τους συμμετέχοντες στοιχεία, απαραίτητα για την τεκμηρίωση των προσφερόμενης τιμής, οι δε συμμετέχων  υποχρεούνται να παρέχουν αυτά.

9. ΧΡΟΝΟΣ ΠΑΡΑΔΟΣΗΣ

Ο  συμβατικός  χρόνος παράδοσης μπορεί να παρατείνεται το ανώτερο μέχρι του 1/4 αυτού, με επιφύλαξη των δικαιωμάτων του Δημοσίου, για την επιβολή των προβλεπομένων κυρώσεων. (Άρθρο 26 του Κ.Π.Δ.)
Επισημαίνεται  ότι, μετά  την λήξη της παραπάνω παράτασης, θα κινείται η διαδικασία κήρυξης του αναδόχου εκπτώτου.

10. ΔΙΟΙΚΗΤΙΚΕΣ ΠΡΟΣΦΥΓΕΣ

Ενστάσεις  υποβάλλονται για τους λόγους και με την διαδικασία που προβλέπεται από το άρθρο 15 του Π.Δ. 394/96.

11.  ΚΑΤΑΚΥΡΩΣΗ ΑΠΟΤΕΛΕΣΜΑΤΩΝ ΔΙΑΓΩΝΙΣΜΟΥ
Η κατακύρωση του διαγωνισμού θα γίνει στον ενδιαφερόμενο που θα δώσει συνολικά την χαμηλότερη τιμή. 
Η κατακύρωση των αποτελεσμάτων του διαγωνισμού γίνεται με σχετική απόφαση του αρμοδίου Συλλογικού Οργάνου της Ν. Α. Πρέβεζας ( Νομαρχιακή Επιτροπή ),  κατόπιν εισηγήσεως της επιτροπής διεξαγωγής του διαγωνισμού.
Για  την  κατακύρωση  των  αποτελεσμάτων του διαγωνισμού, θα λαμβάνεται υπόψη και η προηγούμενη συμβατική συμπεριφορά κάθε συμμετέχοντα. 

12.  ΤΡΟΠΟΣ  ΠΛΗΡΩΜΗΣ

Η πληρωμή του αναδόχου  θα γίνει  στο 100% της συμβατικής αξίας, μετά την οριστική παραλαβή  και την κατάθεση των απαιτουμένων δικαιολογητικών, σύμφωνα με το άρθρο 35 του Κ.Π.Δ.

Κατά τα λοιπά, ο διαγωνισμός θα γίνει σύμφωνα με τις  σχετικές διατάξεις περί κρατικών προμηθειών.
         Η παρούσα διακήρυξη θα αναρτηθεί στον πίνακα ανακοινώσεων  του κεντρικού καταστήματος της Νομαρχιακής Αυτοδιοικήσεις Πρέβεζας
Τυχόν διευκρινήσεις, σχετικά με τους όρους της διακήρυξης, παρέχονται από την Υπηρεσία, καθημερινά,  όλες τις εργάσιμες ημέρες και ώρες  (Τηλέφωνο: 2682 0 22.093  ).

          Ο ΠΡΟΕΔΡΟΣ

 						                               ΒΑΣΙΛΕΙΟΣ  ΙΩΑΝΝΟΥ
								   ΝΟΜΑΡΧΗΣ ΠΡΕΒΕΖΑΣ